Miturut watakipun kobis punika mathuk katanêm ing hawa asrêp, langkung sae malih manawi sitinipun mawug kaworan pasir, nanging wawratipun langkung ènthèng katimbang lan ingkang katanêm ing siti kêlèt. Yèn katanêm ing siti kêlèt umuripun langkung lami malih, inggih punika kaot 5 utawi 10 dintên, dene manawi sagêd ngupadosa pasitèn ingkang bakda katanêman kadhêle, punika prayogi sangêt katanêman kobis. Wondene ingkang mathuk sangêt katanêm ing padunungan kula tanah Malang, inggih punika: Roem van Enkhuizen-kool, tumrap tiyang padhusunan anggèning mastani namung kapêndhêt gampilipun kemawon inggih punika: kobis rum.